שו"ת רשב"ץ (תשב"ץ)/חלק ב/רי
ענין רי:
ברשך עוד לו לה"ר יוסף סעיד י"א:
בענין מקרא קדש של חולו של מועד שכתבתי לך שאינו נקרא מקרא קדש.
יפה הקשית שהרי בגמ' חגיגה (י"ח ע"א) קראוהו לחולו של מועד מקרא קדש.
והביאו הרי"ף ז"ל בהל' מועד קטן אבל אני כבר נשמרתי מקושיא זו וכתבתי לך שאין חולו של מועד מקרא קדש מן התורה וכל אותם דרשות אינן אלא אסמכת' בעלמא מדרבנן וכן היא הסכמת גדולי הפוסקים שאין איסור מלאכת חולו של מועד אלא מדרבנן: